SL Uradni list Evropske unije C 184/3

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2009/C 184/03

Št. Pomoči: XA 113/09

Država članica: Belgija

Regija: Vlaanderen

Naziv sheme pomoči ali ime podjetja, ki prejme individualno pomoč: Vlaams Fokkerijcentrum vzw

Pravna podlaga: Decreet van 19 december 2008 houdende de algemene uitgavenbegroting van de Vlaamse Gemeenschap voor het begrotingsjaar 2009

Besluit van de Vlaamse Regering van 2 september 2005 betreffende de uitbouw van fokkerijstructuren in Vlaanderen

Ministerieel besluit van 25 oktober 2005 houdende de organisatie van de uitbouw van fokkerijstructuren in Vlaanderen

Načrtovani letni izdatki po shemi ali skupni znesek individualne pomoči, dodeljene podjetju: 0,1 milijona EUR

Največja intenzivnost pomoči: Do 100 % za pokritje stroškov na področju svetovalnih storitev, ki jih opravijo tretje strani, honorarjev za storitve, ki ne spadajo med trajne ali občasne dejavnosti niti niso v zvezi z običajnimi operativnimi stroški podjetja, na primer rutinsko davčno svetovanje, redne pravne storitve ali oglaševanje.

Do 100 % za pokritje stroškov na področju organizacije forumov za izmenjavo znanj med gospodarstvi, tekmovanj, razstav in sejmov ter sodelovanja na njih.

Datum začetka izvajanja: Pomoč se lahko dodeli od 1. maja dalje, in sicer ne prej kot 15 dni po priglasitvi.

Odobri se lahko z izvedbeno odredbo. Izvedbene odredbe se pripravijo vsako leto. Osnutek izvedbene odredbe je treba še pripraviti, vključeval pa bo klavzulo o „mirovanju“.

Trajanje sheme ali individualne pomoči: Pomoč se odobri za obdobje, ki se konča 31. decembra 2009.

Cilj pomoči: Vlaams Fokkerijcentrum vzw (VFc) je registrirano neprofitno združenje, ki svetuje priznanim združenjem rejcev živali v sektorjih goveda, prašičev, perutnine, konjev, malih prežvekovalcev in dvoriščnih živali. To svetovanje se nanaša na tehnične in organizacijske vidike reje.

VFc se udeležuje razstav z namenom izmenjave znanja.

Pomoč se dodeli na podlagi člena 15 Uredbe (ES) št. 1857/2006 in izpolnjuje pogoje iz Uredbe.

Člen 15(2)(c): na področju svetovalnih storitev, ki jih opravijo tretje strani, honorarjev za storitve, ki ne spadajo med trajne ali občasne dejavnosti niti niso v zvezi z običajnimi operativnimi stroški podjetja, na primer rutinsko davčno svetovanje, redne pravne storitve ali oglaševanje.

Člen 15(2)(d): na področju organizacije forumov za izmenjavo znanj med gospodarstvi, tekmovanj, razstav in sejmov ter sodelovanja na njih.

Zadevni gospodarski sektorji: Živinoreja

Naziv in naslov organa, ki dodeli pomoč:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan 35, bus 40 1030 Bruxelles/Brussel BELGIQUE/BELGIË

Spletna stran: http://www2.vlaanderen.be/ned/sites/landbouw/info/steun/eu.html

Drugi podatki: —

Generalni sekretar Jules VAN LIEFFERINGE

Št. Pomoči: XA 120/09

Država članica: Italija

Regija: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe

Naziv sheme pomoči ali ime podjetja, ki prejme individualno pomoč: Indennizzi connessi con l’attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Pravna podlaga: Decreto del Presidente del Consiglio dei Ministri 3 agosto 2007 e successivi Decreti del Presidente del Consiglio dei Ministri del 4 luglio 2008 e del 20 febbraio 2009

Ordinanza del Presidente del Consiglio dei Ministri 21 Dicembre 2007 n. 3634 modificata con Ordinanza del Presidente del Consiglio dei Ministri 28 maggio 2008 n. 3675

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008

Decreto Commissariale n. 21 del 22 ottobre 2008

Decreto Commissariale n. 49 del 28 novembre 2008

Decreto Ministeriale 27 dicembre 2007

Načrtovani letni izdatki po shemi ali skupni znesek individualne pomoči, dodeljene podjetju:

— Nadomestilo v obliki enkratnih izplačil v skupni višini 37 000 000 EUR, kot je določeno v členu 3(1)(a) in (b) Odredbe predsednika ministrskega sveta (OPCM) št. 3634/2007.

— Nadomestilo v obliki enkratnih izplačil v skupni višini 4 600 000 EUR, kot je določeno v členu 3(1)(c) Odredbe predsednika ministrskega sveta (OPCM) št. 3634/2007.

Največja intenzivnost pomoči: 100 % nastalih izgub.

Datum začetka izvajanja: Od dneva objave registrske številke zahtevka za izvzetje na spletni strani Generalnega direktorata Komisije za kmetijstvo in razvoj podeželja.

Trajanje sheme ali individualne pomoči: Do preklica kriznih razmer, razglašenih z odredbo predsednika ministrskega sveta z dne 3. avgusta 2007, kakor je bila pozneje spremenjena. Preklic je določen za 31. julij 2009; vendar je nadomestilo mogoče dodeliti tudi po tem datumu, če je povezano z zakolom okuženih živali ali obnavljanjem staležev v kmetijskem gospodarstvu. Pomoč v nobenem primeru ne bo dodeljena po preteku več kot štirih let od dogodka.

Cilj pomoči: Člen 10(2)

Nadomestilo na podlagi Zakona št. 615 z dne 9. junija 1964, kakor je bil pozneje spremenjen in dopolnjen, se upravičencem dodeli za živali, zaklane v skladu z odredbo Ministrstva za zdravje z dne 14. novembra 2006, z odbitkom vseh morebitnih izkupičkov od prodaje mesa;

nadaljnje nadomestilo se dodeli glede na tržno vrednost na dan, ko je bila odredba objavljena (21. decembra 2007), kot izhaja iz publikacije inštituta ISMEA, z odbitkom vseh morebitnih nadomestil, dodeljenih na podlagi Zakona št. 615 z dne 9. junija 1964, kakor je bil pozneje spremenjen in dopolnjen, in z odbitkom vseh morebitnih izkupičkov od prodaje mesa.

izpadi dohodkov zaradi obveznosti karantene in težav pri obnavljanju staleža.

Shema pomoči določa, da mora upravičenec predložiti zahtevek in če vladni organ po preučitvi prošnje izda pozitivno mnenje, se pomoč uradno dodeli. Vsak upravičenec prejme obvestilo v pregledni obliki glede višine nadomestila za izplačilo ter o načinu njegovega izračuna. Pomoč se lahko dodeljuje, dokler se ne porabijo vsa finančna sredstva, zagotovljena na podlagi OPCM št. 3634/07.

Zadevni gospodarski sektorji: Živinoreja

Naziv in naslov organa, ki dodeli pomoč: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe.

Spletna stran: Celotno besedilo in pripadajoča dokumentacija je na voljo na:

http://www.sito.regione.campania.it/agricoltura/brucellosi/brucellosi.html

Drugi podatki: Socialno-gospodarske krizne razmere v pokrajini Caserta in v sosednjih regijah se lahko, če to zahtevajo okoliščine, podaljšajo z novo odredbo predsednika ministrskega sveta, in sicer za obvladanje tveganja za zdravje zaradi povečane obolevnosti goveda za brucelozo na gospodarstvih z bivoli.

Št. Pomoči: XA 122/09

Država članica: Belgija

Regija: Vlaams Gewest

Naziv sheme pomoči ali ime podjetja, ki prejme individualno pomoč: Toeslag voor bedrijfsverplaatsing ikv het Strategisch Plan voor de Haven van Antwerpen

Pravna podlaga: Beslissingen Vlaamse Regering (VR/2007/14.12/DOC.1372 en VR/2007/14.12/DOC.1372BIS) betreffende de voorbereiding grondenbanken t.b.v. het Strategisch Plan voor de Haven van Antwerpen. Afstemming met de grondenbanken van het Sigmaplan. Ontwerpen van overeenkomst tot oprichting van pre-grondenbanken voor het Linker- en Rechterscheldeoevergebied

Načrtovani letni izdatki po shemi ali skupni znesek individualne pomoči, dodeljene podjetju: 0,52 milijona EUR na leto

Največja intenzivnost pomoči: 100 %

Datum začetka izvajanja:

Trajanje sheme ali individualne pomoči:

Cilj pomoči: Namen sheme je premestitev kmetijskih poslopij v javnem interesu (člen 6 Uredbe Komisije (ES) št. 1857/2006). Pomoč je omejena na člen 6(1) in (2):

Kmetje so upravičeni do dodatka za premestitev, če svoje dejavnosti premestijo na drugo lokacijo. Dodatek je določen tako, da se odšteje vrednost obstoječih kmetijskih poslopij, kot jo je ocenil neodvisni ocenjevalec, od stroškov ponovne vzpostavitve obstoječih poslopij na podlagi standardne cene za gradnjo novega kmetijskega poslopja enake velikosti (število mest za živali ali m2). Zato se nadomestilo ne plača za premestitev, po kateri dobi kmet modernejša poslopja (člen 6(3)), ampak se metoda izračuna uporablja tako, da se določi pavšalni znesek (najvišji znesek za naložbe, določen v skladu Vlaams Landbouw InvesteringsFonds) nadomestila za razstavljanje, odstranitev in ponovno postavitev obstoječih stavb (člen 6(2)).

Velika gospodarstva niso upravičena do te sheme pomoči.

Zadevni gospodarski sektorji: Kmetijski sektor (NACE A1)

Naziv in naslov organa, ki dodeli pomoč:

De Vlaamse Landmaatschappij Gulden Vlieslaan 72 1060 Bruxelles/Brussel BELGIQUE/BELGIË

Spletna stran: http://www.vlm.be/algemeen/diensten/Flankerende_maatregelen/Pages/Toeslagbedrijfsverplaatsing.aspx

Drugi podatki: Vlada odkupi stara gospodarstva, potem ko jih oceni odbor za nakupe, ki deluje kot neodvisni ocenjevalec. Ta zvezni organ neodvisno in objektivno oceni ceno na podlagi razpoložljivih podatkov o prodaji podobne lastnine med zasebniki (fizičnimi ali pravnimi osebami); ocena se torej oblikuje na podlagi trga.

Flamska vlada ima podobno shemo za drugo področje, tj. dodatek v okviru načrta Sigmaplan. Ker se področji dejavnosti obeh shem prepletata, je izvajanje ukrepov zastavljeno tako, da obeh shem ni mogoče združevati. (Beslissing van de Vlaamse Regering, VR/2007/14.12/DOC.1372).

Št. pomoči: XA 123/09

Država članica: Belgija

Regija: Vlaams Gewest

Naziv sheme pomoči ali ime podjetja, ki prejme individualno pomoč: Toeslag voor bedrijfsverplaatsing ikv het Sigmaplan

Pravna podlaga: Beslissing Vlaamse Regering (22.7.2005) betreffende de Langetermijnvisie Schelde-estuarium: Ontwikkelingsschets 2010, Geactualiseerd Sigmaplan ter beheersing van overstromingsrisico’s en het behalen van de natuurdoelstellingen in het Zeescheldebekken, instandhoudingsdoelstellingen en flankerende maatregelen voor landbouw en plattelandsrecreatie en bijlagen.

Beslissing Vlaamse Regering (28.4.2006) betreffende de Langetermijnvisie schelde-estuarium: ontwikkelingsschets 2010, Geactualiseerd Sigmaplan ter beheersing van overstromingsrisico's en het behalen van de natuurdoelstellingen in het Zeescheldebekken, (onderdeel Rupel, Zenne, Dijle en Nete’s), instandhoudingsdoelstellingen en flankerende maatregelen voor landbouw en plattelandsrecreatie.

Načrtovani letni izdatki po shemi ali skupni znesek individualne pomoči, dodeljene podjetju: 0,6 milijona EUR na leto

Največja intenzivnost pomoči: 100 %

Datum začetka izvajanja:

Trajanje sheme ali individualne pomoči:

Cilj pomoči: Namen sheme je premestitev kmetijskih poslopij v javnem interesu (člen 6 Uredbe Komisije (ES) št. 1857/2006). Pomoč je omejena na člen 6(1) in (2):

Kmetje so upravičeni do dodatka za premestitev, če svoje dejavnosti premestijo na drugo lokacijo. Dodatek je določen tako, da se odšteje vrednost obstoječih kmetijskih poslopij, kot jo je ocenil neodvisni ocenjevalec, od stroškov ponovne vzpostavitve obstoječih poslopij na osnovi standardne cene za gradnjo novega kmetijskega poslopja v enakem obsegu (število mest za živali ali m2). Zato se nadomestilo ne plača za premestitev, po kateri dobi kmet modernejša poslopja (člen 6(3)), ampak se metoda izračuna uporabi tako, da se določi pavšalni znesek (najvišji znesek za naložbe, določen v skladu Vlaams Landbouw InvesteringsFonds) nadomestila za razstavljanje, odstranitev in ponovno postavitev obstoječih stavb (člen 6(2)).

Velika gospodarstva niso upravičena do te sheme pomoči.

Zadevni gospodarski sektorji: Kmetijski sektor (NACE A1)

Naziv in naslov organa, ki dodeli pomoč:

De Vlaamse Landmaatschappij Gulden Vlieslaan 72 1060 Bruxelles/Brussel BELGIQUE/BELGIË

Spletna stran: http://www.vlm.be/algemeen/diensten/Flankerende_maatregelen/Pages/Toeslagvoorbedrijfsverplaatsing_Sigmaplan.aspx

Drugi podatki: Vlada odkupi stara gospodarstva, potem ko jih oceni odbor za nakupe, ki deluje kot neodvisni ocenjevalec. Ta zvezni organ neodvisno in objektivno oceni ceno na podlagi razpoložljivih podatkov o prodaji podobne lastnine med zasebniki (fizičnimi ali pravnimi osebami); ocena se torej oblikuje na podlagi trga.

Flamska vlada ima podobno shemo za drugo področje, tj. dodatek v okviru načrta Strategisch Plan van de Haven van Antwerpen. Ker se področji dejavnosti obeh shem prepletata, je izvajanje ukrepov zastavljeno tako, da obeh shem ni mogoče združevati. (Beslissing van de Vlaamse Regering, VR/2007/14.12/DOC.1372).

Št. Pomoči: XA 125/09

Država članica: Španija

Regija: Navarra

Naziv sheme pomoči ali ime podjetja, ki prejme individualno pomoč: Ayudas a las asociaciones de empresas artesanales agroalimentarias.

Pravna podlaga: Orden Foral de la Consejera de Desarrollo Rural y Medio Ambiente, por la que se establecen las normas reguladoras que regirán la concesión de ayudas a las asociaciones de empresas artesanales agroalimentarias, y se aprueba la convocatoria de ayudas para el año 2009.

Načrtovani letni izdatki po shemi ali skupni znesek individualne pomoči, dodeljene podjetju: 30 000 EUR

Največja intenzivnost pomoči: Pomoč do višine 50 % vrednosti upravičenih izdatkov za spodbujanje proizvodnje živilskih izdelkov domače obrti.

Pomoč do višine 80 % vrednosti upravičenih izdatkov za strokovno pomoč in spodbujanje proizvodnje kakovostnih živilskih izdelkov domače obrti.

Datum začetka izvajanja: Shema začne veljati v skladu z Uredbo (ES) št. 1857/2006 od datuma objave registracijske številke zahteve za izvzetje na spletni strani Generalnega direktorata za kmetijstvo in razvoj podeželja Evropske komisije.

Trajanje sheme ali posamične pomoči: Od leta 2009 do 31. decembra 2013.

Cilj pomoči:

1. Glavni cilj pomoči je spodbuditi in oživiti strokovni razvoj in promocijo živilskih izdelkov domače obrti Avtonomne skupnosti Navarra, da bi povečali tržni delež na lokalni in državni ravni.

2. Kot drugotni cilj se lahko doda naslednje: ponuditi potrošniku dodano vrednost in izboljšati jamstva kakovosti, varnosti in zdravstvene ustreznosti živilskih proizvodov ter varovanja okolja.

Člen 9(2)(b) Uredbe (ES) št. 1857/2006: Pomoči združenjem proizvajalcev domače obrti pri nadzoru znaka kakovosti proizvodov.

Člen 14(2) Uredbe (ES) št. 1857/2006: Upravičeni stroški: stroški, ki so povezani z dejavnostmi spodbujanja proizvodnje kakovostnih izdelkov domače obrti.

Člen 15(2) Uredbe (ES) št. 1857/2006: Upravičeni stroški: stroški za strokovno pomoč, ki jo potrebujejo ta združenja.

Zadevni gospodarski sektorji: Proizvajalci v sektorju živinoreje poljedelstva v zvezi z živilskimi proizvodi domače obrti posebne kakovosti iz Navarre.

Naziv in naslov organa, ki dodeli pomoč:

Gobierno de Navarra Departamento de Desarrollo Rural y Medio Ambiente C/Tudela, 20 31003 Pamplona (Navarra) ESPAÑA

Spletni naslov: http://www.cfnavarra.es/agricultura/COYUNTURA/AyudasEstado/pdfs/STNO09030%20OF.pdf

Drugi podatki: